**«Ի'մ պայքար, ի΄մ հայրենիք» կուսակցության կանոնադրության և ծրագրի նախագծերի հիմնադրույթները**

**ԿԱՆՈՆԱԴՐՈՒԹՅԱՆ ՆԱԽԱԳԾԻ ՀԻՄՆԱԿԱՆ ԴՐՈՒՅԹՆԵՐԸ**

1.1 «Ի'մ պայքար, ի΄մ հայրենիք» կուսակցությունը (այսուհետ` Կուսակցություն) սույն կանոնադրության և կուսակցության ծրագրային դրույթներն ընդունող անձանց անդամության հիման վրա ստեղծված միավորում է, որի գործունեության նպատակը հասարակության և պետության քաղաքական կյանքին մասնակցելն է:

1.2 Կուսակցությունն իր գործունեությունն իրականացնում է Հայաստանի Հանրապետության Սահմանադրության, օրենքների, սույն կանոնադրության և իր ծրագրի հիման վրա:

1.3 Օրենքով սահմանված կարգով պետական գրանցման պահից Կուսակցությունը հանդիսանում է իրավաբանական անձ, օգտվում է իրավաբանական անձի կարգավիճակից բխող և օրենքով սահմանված իրավունքներից և կրում համապատասխան պարտականություններ:

**ԾՐԱԳՐԻ ՆԱԽԱԳԾԻ ՀԻՄՆԱԿԱՆ ԴՐՈՒՅԹՆԵՐԸ**

Կուսակցության գործունեության նպատակներն են՝

ա) իրավական և սոցիալական իրական և լիարժեք արդարության, ինչպես նաև պետության զարգացման ու հասարակության բարեկեցության ապահովումը,

բ) ժողովրդավարական ընտրությունների միջոցով Հայաստանի Հանրապետության պետական կառավարման և տեղական ինքնակառավարման մարմիններում իր ներկայացուցչության ապահովումը և այդ ճանապարհով պետական իշխանության մարմինների ձևավորմանը, պետական քաղաքականության մշակմանն ու իրականացմանը մասնակցելը,

գ) մարդու կողմից իր իրավունքների և ազատությունների լիարժեք իրականացմանն աջակցելը,

դ) երկրի օրենսդիր, գործադիր և դատական իշխանությունների իրական բաժանման և դրանց միջև արդյունավետ հավասարակշռման գործընթացին օժանդակելը: